Mark Paston

Mark Nelson Paston (født 13. desember 1976) er en newzealandsk fotballspiller som er målvakt for Wellington Phoenix i den felles australsk-newzealandske ligaen A-League, og for New Zealands landslag. Han er født i Hastings i Hawke's Bay-regionen på Nordøya på New Zealand.

Klubbkarriere 
Pastons første seniorklubb var Napier City Rovers. I 2003 dro han til England, der han i 2003/04-sesongen spilte for Bradford City i the Championship, det nest øverste nivået i engelsk fotball. Han fikk 13 ligakamper for Bradford, som rykket ned samme år. I 2004/05-sesongen gikk han til Walsall i 1. divisjon (det tredje øverste nivået i engelsk fotball), der han bare fikk 9 kamper. Før 2005/06-sesongen flyttet han på seg igjen, denne gangen til St. Johnstone i skotsk 1. divisjon, det nest øverste nivået der, men her fikk han bare 2 seriekamper.

I 2006 vendte Paston hjem til New Zealand, til New Zealand Knights, som var det eneste profesjonelle fotballaget i landet, og som spilte i den australske «A League». Da denne klubben ble oppløst i 2007 og erstattet i A League av den nye klubben Wellington Phoenix, gikk Paston over til Phoenix. Han var ofte andrekeeper på laget, men da Glen Moss dro til Melbourne Victory ble Paston førstekeeper.

Landslagskarriere 
Paston debuterte for New Zealands landslag som 20-åring i et 5-0-tap mot  den 21. september 1997. Han spilte ikke for A-landslaget igjen før i 2003. Siden da har han konkurrert med Glen Moss om plassen som landslagskeeper. I Confederations Cup 2009 var han med i New Zealands tropp, men var ubenyttet reserve for Moss. Moss ble utvist og suspendert for fire kamper i den siste kampen i gruppespillet i kvalifiseringen til fotball-VM i 2010. Dermed fikk Paston spille de to avgjørende playoff-kampene mot . Han holdt buret rent i begge kampene, og under hjemmekampen reddet han en straffe og ble kåret til banens beste. New Zealand kvalifiserte seg dermed til fotball-VM for første gang siden 1982.

Referanser

Eksterne lenker 
 

Newzealandske fotballspillere
Spillere i Fotball-VM 2010
Fotballspillere for Bradford City AFC
Fotballspillere for Walsall FC
Fotballspillere for St. Johnstone FC
Fotballspillere for New Zealand Knights FC
Fotballspillere for Wellington Phoenix FC
Personer fra Hawke's Bay Region
Fødsler i 1976